SARIE se top-5-rokke by die Oscars
JY LEES NOU SARIE se top-5-rokke by die Oscars
Die aand van die goue beeldjie lewer soos gewoonlik goue oomblikke en treffende rokke. Hier is SARIE se gunstelinge...
Octavia Spencer in haar Tadashi Shoji-rok was nie net 'n wenner op die rooi tapyt nie, maar sy het ook weggestap met die gesogte beeldjie vir Beste Aktrise in 'n ondersteunende rol vir haar spel in The Help. Sy het vir al die slanker aktrises gewys dat styl wel verder strek as 'n dun middeltjie. Die roomkleurige rok met kralewerk het ongelooflik aan haar voller figuur gelyk. Jessica Chastain in Alexander McQueen. Met dié Barok-geïnspireerde rok het die rooikop 'n groot kans gevat. Sy het egter 'n wenner uitgetree met die goue borduurwerk wat fokus op een van die groot modetendense van die oomblik – sierlike patrone.